直譯器

直譯器係一種電腦程式，能夠將程式語言直接執行而唔使事先特登經過編譯。

直譯嘅單位未必係行。例如有啲好似 PostScript 咁嘅語言，直譯嘅單位可能係類似字嘅嘢。

雖然話直譯就唔使事先編譯，但係唔表示直譯就一定唔涉及編譯。有啲直譯器會喺直譯嘅過程中真係譯咗啲嘢出來，仲會記住，呢種直譯器叫做即時編譯器；另外有一啲直譯器，會喺執行之前先將程式編譯成一種唔係機械語言嘅代碼，然後再直譯譯咗出來嘅代碼。

電腦程式